
Министерство на околната среда и водите


Регионална инспекция по околната среда и водите - Монтана

Д О К Л А Д
за извършена комплексна проверка на основание Заповед № РД-144/20.05.2016 г. на Директора на РИОСВ – Монтана на площадка за ОЧЦМ и метални опаковки в гр. Монтана,    ул. „Индустриална”, ситуирана на територията на НКЖИ с оператор „Трон” ЕООД, гр. Монтана

Извършената на 27.05.2016 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Дружеството притежава безсрочно резрешително за извършване на дейности с отпадъци, издадено на основание чл. 67 от Закона за управление на отпадъците (ЗУО) от директора на РИОСВ – Монтана, в което проверената площадка е включена под №1.

Проверката е и на основание чл. 72, ал. 2 от ЗУО, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. 

Местата за приемане и съхраняване на наличните отпадъци (обособения склад с ограничен достъп, откритата площадка и навес)  са с трайна настилка и са обозначени с табели с вида и кода на отпадъци и отговарят на минималните технически изисквания регламентирани в Закона за управление на отпадъците и заложени в условията на решението. При приемане и предаване на отпадъци се попълват изискващите се документи.  Приемането на метални отпадъци от юридически лица става въз основа на сключен писмен договор и попълнен сертификат за произход (утвърден образец).
Отпадъците са предавани на фирми, притежаващи разрешения по чл. 35 от ЗУО за дейности с отпадъци въз основа на сключени писмени договори, представени по време на проверката. Води се необходимата отчетност на количествата приети и предадени отпадъци в заверени от РИОСВ – Монтана отчетни книги за отпадъци. Годишните отчети за отпадъците за 2015 г. са изпратени в срок в ИАОС. 

Проверените условията поставени в разрешителното се изпълняват.

На територията на площадката се използва сгъстен кислород за рязане на едрогабаритни метални отпадъци. За наличните бутилки с кислород е представен ИЛБ, отговарящ на изискванията на приложение II на Регламент (ЕС) 453/2010 г.
 При проверката не са констатирани несъответствия с нормативните изисквания по околна среда и в тази връзка не са давани предписания.

